Daoust d’ar burevioù-post degemer moneiz Sina, ur “cent” sinaek o vezañ kevatal d’ur c’hopek rusian, e cheñch ar soulgarg e 1917 evit sklaeraat an traoù. E moneiz Sina ez eo soulgarget an timbroù hiviziken, ha skrivet gant lizherennoù latin. Talvoudegezh ar moneizoù o venel kevatal dalc’hmat. E 1920 ez eus moulet timbroù all soulgarget, nemet ne vezont ket lakaet e gwerzh evit al lodenn vrasañ anezho, ar burevioù-post e Sina o vont da serriñ ar bloaz-se.